Suresh 150 Views
ప్లడ్‌ లైట్ల వెలుగులో నిర్వహించడం మంచిదే
న్యూఢిల్లీ: స్పెయిన్‌తో డేవిస్‌ కప్‌ టై పోరును ప్లడ్‌ లైట్ల కాంతిలో నిర్వహించాలనుకోవడం మంచి నిర్ణయమని భారత టెన్నిస్‌ దగ్గజం లియాండర్‌ పేస్‌ పేర్కొన్నాడు.పగలు కాకుండా తేమ,వేడి పరిస్థితులున్న రాత్రి ఆడితే స్వదేశీ ఆటగాళ్లు తమకున్న గెలుపు అవకాశాలు తగ్గించుకోవడమేనని ప్లేయింగ్‌ కెప్టెన్‌ ఆనంద్‌ అమృత్‌రాజ్‌ విమర్శించిన సంగతి తెలిసిందే.అయితే ఈ వాదనను పేస్‌ ఖండించాడు.ప్రపంచ టెన్నిస్‌ దిగ్గజాలైన నాదల్‌,డేవిడ్‌ ఫెర్రర్‌ లాంటి ఆటగాళ్లు ఎలాంటి కఠిన పరిస్థితుల్లోనైనా ఆడగలరన్నాడు. కాగా అత్యుత్తమంగా ఆడే అలాంటి వారు పగలు ఆడితే ఓడిపోతార నుకోవడం భ్రమ అని తేల్చిచెప్పాడు.గతంలో చండీగడ్‌లో జరిగిన టై మ్యాచ్‌లో కొరియా,భారత్‌ రెండు జట్ల ఆటగాళ్లు కఠిన వాతావరణ పరిస్థితుల్లో ఎలా ఇబ్బంది పడ్డారో అందరికీ తెలిసిందేనని ఉదహరించాడు.సాయంత్రం ఆడటం మంచి నిర్ణయం.మీరెప్పుడూ మీ సొంత బలాబలాలనే నమ్ము కోవాలి. కొరియా టై మ్యాచ్‌లో నలుగురు సింగిల్స్‌ ఆటగాళ్లలో ముగ్గురు మైదానంలో పడిపోయారు. అందుకే సాయంత్రం వేళ మ్యాచ్‌ నిర్వహించడం మంచి నిర్ణయమని పేర్కొన్నాడు.